Դանիիլ Դոլինսկի

Դանիիլ Մարկովիչ Դոլինսկի (, ), խորհրդային ռուս լրագրող, բանաստեղծ, թարգմանիչ, ռազմական թղթակից։

Կենսագրություն 
Դանիիլ Դոլինսկին ծնվել է 1925 թվականին Կրեմենչուգ քաղաքում՝ հրեական ընտանիքում։ 8-րդ դասարանն ավարտելուց հետո Դնեպրոձերժինսկի ռուսական դրամատիկական թատրոնում աշխատել է որպես դերասան։

Երբ սկսվել է Գերմանա-խորհրդային պատերազմը («Հայրենական մեծ պատերազմ»), Դոլինսկին տարհանվել է Ղազախստան։ 1943 թվականի հունվարին զորակոչվել է Կարմիր բանակ և ուղարկվել Սերպուխովի ավիատեխնիկական ուսումնարան, որն ավարտելուց հետո պայքարել է Ուկրաինայի մեխանիկների 3-րդ ճակատում, եղել հրաձիգ-ռադիստ, ապա` ռազմական թղթակից։ 1944 թվականին բանակային թերթում հրապարակվել են նրա առաջին բանաստեղծությունները։ Պարգևատրվել է ռազմական մեդալներով։

Պատերազմի ավարտից հետո Դոլինսկին շարունակել է ծառայել խորհրդային բանակում որպես ռազմական լրագրող։

Թբիլիսիում հետպատերազմյան տարիներին նա Բուլատ Օկուջավայի հետ միասին եղել է «Соломенная лампа» գրական շրջանակի անդամ։ Այս ոչ պաշտոնական ուսանողական միության շատ մասնակիցներ ձերբակալվել են ԽՍՀՄ Պետական անվտանգության կոմիտեի կողմից։ Այդ դեպքերից հետո Օկուջավան վերադարձել է Մոսկվա, իսկ Դոլինսկին տեղափոխվել է Դոնի Ռոստով։ 1949 թվականին անդամագրվել է ԽՄԿԿ շարքերը։

1950 թվականին բանակից զորացրվելուց հետո Դոլինսկին շարունակել է աշխատել որպես լրագրող։ Եղել է Ռոստսելմաշի, ապա` «Կոմսոմոլեց» թերթի խմբագիր։ Գործարանի բազմատիրաժ թերթի խմբագրությանը կից ղեկավարել է բանաստեղծական շրջանակը, որի մասնակիցներից է եղել ապագա բանաստեղծ Վլադիմիր Պալչիկովը (Էլիստինսկի)։

Միաժամանակ շարունակել է բանաստեղծություններ գրել։ Ընդունվել է Մաքսիմ Գորկու անվան գրականության ինստիտուտի հեռակա բաժինը և հաջողությամբ ավարտել այն։ 1956 թվականին Ռոստիզդատը հրապարակել է բանաստեղծությունների նրա առաջին գիրքը, որը կոչվում էր «Առաջին սեր»։ Այնուհետև, ընդհանուր առմամբ, լույս են տեսել նրա բանաստեղծությունների ավելի քան 35 գրքեր, ոչ միայն Դոնի Ռոստովում և Էլիստայում, այլ նաև այնպիսի հեղինակավոր հրատարակչություններում, ինչպիսիք են «Սովրեմեննիկը» և «Երիտասարդ գվարդիան»։

1960 թվականին «Ձեռքսեղմում» բանաստեղծությունների երկրորդ գրքի համար Դոլինսկին ընդունվել է ԽՍՀՄ գրողների միության շարքեր։ Դոլինսկու բանաստեղծությունների հիմնական թեմաները պատերազմի մասին հիշողություններն են, խաղաության և ժողովուրդների բարեկամության համար պայքարը, կյանքի մասին խորհրդածությունները, երիտասարդ սերնդի հետ զրույցը։ Դոլինսկու ամենակարևոր գործերից պետք է առանձնացնել«Խոսեք Ռուսաստանի հետ» և «Ոսկե առիթ» պոեմները։

Կատարել է բազմաթիվ թարգմանություններ, հիմնականում Հյուսիսային Կովկասի և Կալմիկիա ժողովուրդների լեզուներով։ Ռուս ընթերցողին Կայսըն Կուլիևի, Դավիթ Կուգուլտինովի, Ադամ Շոգենցուկովի բազմաթիվ ստեղծագործություններ հայտնի են դարձել Դանիել Դոլինսկու և նրա երկարամյա բարեկամ և համահեղինակ Վիկտոր Ստրելկովի շնորհիվ։

Երեխաների համար գրել է «Թռչնակներ- էջեր» և «Միջատների համար անհայտ» գրքերը։

Դոլինսկին ակտիվ հասարակական-կրթական աշխատանք է կատարել, հանդես է եկել դպրոցներում, աշխատատանքային կոլեկտիվներում,  երիտասարդական գրական ասոցիացիայի անդամների առջև։

Մահացել է 2009 թվականին Դոնի Ռոստովում։

Պարգևներ, մրցանակներ 
 Հայրենական պատերազմի II աստիճանի շքանշան (1985)
 «Պատվո նշան» շքանշան (1986)
 Մեդալներ
 Կալմիկիայի հանրապետության մշակույթի վաստակավոր գործիչ (1976)

Հիշատակ 
 2011 թվականի հուլիսի 15-ին, տանը, որտեղ բնակվել է Դոլինսկին (Վորոշիլովսկու պողոտա, 58), տեղադրվել է նրա հուշատախտակը։

Գրականություն 
 Огрызко В. В. Русские писатели. Современная эпоха. - М.: Литературная Россия, 2004. - 552 с.
 Писатели Советского Дона: Биобиблиогр. справочник. Вып. 2 / [Сост. В. Т. Ермолина, Р. И. Гладышева]. - Ростов н/Д, 1966. - С. 19-22. - 66 с. - (Рост. гос. науч. б-ка им. К. Маркса). - 1000 экз.
 Писатели Дона: Биобиблиогр. сб / [Сост. Г. Г. Тягленко]. - Ростов н/Д: Кн. изд-во, 1976. - С. 76-80. - 288 с. - 10 000 экз.
 Писатели Дона: Биобиблиогр. указ / [О. И. Кузина и др.]. - изд. 2-е, испр. и доп. - Ростов н/Д: Кн. изд-во, 1986. - С. 97-108. - 416 с. - 20 000 экз.

Ծանոթագրություններ

Արտաքին հղումներ 
 Даниил Маркович Долинский в Большой биографической энциклопедии
 Даниил Маркович Долинский на сайте «Биография.Ру»

Գրողներ այբբենական կարգով
Ռուս գրողներ
ԽՍՀՄ գրողների միության անդամներ
20-րդ դարի բանաստեղծներ
Մաքսիմ Գորկու անվան գրականության ինստիտուտի շրջանավարտներ
Ռուս թարգմանիչներ
Ռուս լրագրողներ
Ռուս մանկագիրներ
ԽՄԿԿ անդամներ
Հայրենական մեծ պատերազմի մասնակիցներ
Ռուս բանաստեղծներ
Խորհրդային բանաստեղծներ
Խորհրդային թարգմանիչներ
Խորհրդային լրագրողներ
Բանաստեղծներ այբբենական կարգով